Dato' Siti Nurhaliza Live In KLCC: Where The Heart Is

Latar belakang

"Konsert kali ini memang sangat istimewa. Selain ada beberapa kejutan, Siti akan ambil peluang untuk mendekati peminat. Orang kata, konsepnya nanti lebih santai dan intim bersama para peminat. Tambah istimewa, saya memilih tema warna putih pada konsert kali ini yang melambangkan kesucian dan ketulusan. Aubrey Suwito bertindak sebagai pengarah muzik dan beliau akan cuba menampilkan konsep mini orkestra pada dua malam persembahan itu nanti. Disamping saya hiburkan mereka dengan lagu-lagu bahasa Melayu dan Inggeris, saya buka peluang kepada peminat yang ingin bertanyakan apa saja pada saya. Mereka boleh tanyakan apa saja yang mereka ingin tahu tentang saya, semasa sesi interaksi nanti. Selain itu saya juga merancang untuk menampilkan penyanyi undangan yang cukup istimewa tapi buat masa ini saya belum boleh beritahu siapa penyanyi tersebut."
— Siti Nurhaliza semasa sidang media konsert Where The Heart Is.
Siti Nurhaliza telah mengumumkan secara resmi mengenai konser amalnya pada saat konferensi pers pada 6 Januari 2014 jam 3 petang di kantor SimplySiti yang terletak di Tingkat 5, Menara Atlan, Jalan Ampang, Kuala Lumpur. Konser ini diadakan pada 7 dan 8 Februari 2014 di Dewan Plenari, Pusat Konvensyen Kuala Lumpur pada jam 8 malam. Yayasan Nurjiwa merupakan penyelenggara utama konser ini dengan kolaborasi padu bersama Siti Nurhaliza Productions dan juga SimplySiti, dengan Aubrey Suwito sebagai pengarah konser.
Konser berlangsung selama 2 jam menampilkan Dato' Siti yang menghibur para penggemar dengan lagu-lagu populernya, secara solo yang pertama bagi tahun 2014 untuk sebuah konser amal ekslusif dengan semua hasil penjualan tiket konser akan disalurkan kepada Yayasan Nurjiwa bagi tujuan kebajikan. Beliau memberi kesempatan dan bersedia menjawab apa saja yang ditanyakan penggemarnya dalam konser ini. Selain penonton akan disuguhi lebih dari 14 buah lagu hitsnya, penampilannya akan diselingi interaksi bersama para penggemar dengan lebih dekat.
Menurut Siti, pihak Yayasan NurJiwa menargetkan pengumpulan dana sebanyak RM1 juta supaya bantuan lebih banyak dapat diberikan kepada yang memerlukan. Dalam rangka tujuan itu, dia bersedia memberi aktivitasnya untuk kebaikan sepanjang 2014 dengan menghimpun dana untuk yayasan yang diasaskannya itu bersama suami, Datuk Seri Khalid Mohamad Jiwa.

Sinopsis konser

Bertemakan warna putih yang melambangkan kesucian dan ketulusan, Siti memulai penampilan konsep drama musikal yang secara ringkas menceritakan perjalanan hidupnya, bagaimana dia mengawali karier, bertemu jodoh dan terus dikagumi hingga ke hari ini.
Siti mendendangkan sebanyak 14 buah lagu hits di antaranya Siti Situ Sana Sini, Kesilapanku Keegoaanmu, medley Purnama Merindu & Nian di Hati, 'Jerat Percintaan, 'au Mawarku, Bukan Cinta Biasa, Kau Kekasihku, Seindah Biasa, Ku Mahu, dan Pendirianku.
Tidak hanya itu, Siti yang yang tampil anggun dengan persalinan kedua, terus menghangatkan suasana dengan lagu Muara Hati serta sesi penampilan akustik yang memperdengarkan lagu medley Tanpa Kalian & Intrig Cinta. Meninggalkan penggemar beberapa saat ketika untuk menukar kostum, tidak lama kemudian Siti muncul lagi di pentas dan sambung menghiburkan penonton dengan lagu medley Stand Up dan Remember You. Sebagai kejutan, Siti menampilkan penyanyi Hazama dengan menyanyikan lagu saduran Just Give Me A Reason (yang dinyanyikan oleh Pink).
Sepanjang pertunjukan yang diketuai oleh pengarah muzik Aubrey Suwito serta diiringi okestra mini, Siti mengambil peluang sesi berinteraksi bersama para peminat dengan lebih dekat. Lebih istimewa, buat pertama kali Siti memperdengarkan lagu baru berjudul Jaga Dia Untukku. Lagu tersebut menceritakan tentang dia dan suaminya yang termuat dalam album Fragmen yang diluncurkan pada bulan Juni.
Konsert berakhir sekitar pukul 11 malam, diakhiri dengan lagu Biarlah Rahsia (versi Rock) dan Lebih Indah. Dewan tidak hanya dipenuhi peminat-peminat setia Siti Nurhaliza, malahan turut hadir tetamu istimewa Siti iaitu D.Y.A.M Tuanku Muhriz ibni Tuanku Munawir dan permaisuri Tuanku Aishah Rohani Tengku Besar Mahmud, Menteri Pertahanan Dato' Seri Dr. Ahmad Zahid Hamidi dan isteri juga Ketua Menteri Melaka, Datuk Ir Idris Haron dan isteri. Selain para selebriti populer Malaysia yang turut hadir seperti Ziana Zain, Erra Fazira, Shila Amzah, Sharifah Sakinah, Farahdhiya, Ezlynn dan Izara Aishah.